Nisha Jha Actress के जन्म 10 सितम्बर 2000 के भेल छलनी। निशा झा मूलतः दरभंगा जिलाक लक्ष्मीसागर के निवासी छथि। हिनकर माँ सुधा झा प्रसिद्ध अभिनेत्री आ थियेटर आर्टिस्ट छथि। बचपन सं अपन घर मे अपन मां सं अभिनय सीखबाक बाद ओ कमे उम्र मे अभिनय के क्षेत्र मे कदम रखी देलथि।
 हिनकर अभिनय के सुरुआत भेलनि 'डीडी बिहार' चैनल पर मैथिली सीरियल 'गंगा प्रेमक डोर' सं आ एकर बाद अहि क्षेत्र मे हुनकर मांग बढैत चली गेलनि। फेर ओ नेशनल जियोग्राफी के लेल वृत्तचित्र मे काज केलथि। एकरा बाद डीडी बिहार के लेल बनल मैथिली सीरियल 'पाहुन' मे काज केलथि।
 एकरा बाद निशा झा बड़का पर्दे पर दस्तक देलथि आ स्वरा भास्कर के संग हिंदी फिल्म 'अनारकली ऑफ आरा' मे अभिनय केलथि।
 निशा झा द्वारा अभिनीत मैथिल फ़िल्म के नाम अछि 'हाफ़ मर्डर', 'दीवाना अहांके प्यार मे', 'कोशी के लाल", 'विधाता' आ 'जान' ।
 एखन धरिक हिनकर भोजपुरी फिल्मक - छलिया ( Chhaliya ), 'पवन पुत्र' ( Pawan Putra ), 'मेंहदी लगा के रखना 3', पराग पाटिल के निर्देशन मे बनल 'संघर्ष' आ 'बन जा मेरी रानी' आदि नाम अछि।
 Bihula Bishahari Lok Katha : अंग के लोकगाथा के मुताबिक बाला - बिहुला विषहरी पूजा के लेल अंग प्रदेशक राजधानी चंपा नगरी (भागलपुर) मे उद्भव स्थल अछि। एतय माता विषहरी के सती बिहुला के कारण ख्याति प्राप्त भेलनि। भगवान शंकर जी के दत्तक पुत्री विषहरी माता भगवान शंकर जी जंका ख्याति प्राप्त करय चाहैत छलथि। अहि लऽके भगवान शंकर सं अपन इच्छा व्यक्त केलथि। भगवान शंकर कहलखिन, हमर एकटा भक्त अंग प्रदेश मे अछि अगर ओ अहाँक पूजा श्रद्धा भाव सं कऽ लैत अछि, तऽ अहाँक ख्याति भेट जायत।
 विषहरी माता चांदो सौदागर सं अपन इच्छा व्यक्त केलखिन तऽ, चांदो सौदागर प्रस्ताव कऽ ठोकरा देलनी। ओ कहलैथ जे हम शिव केर भक्त छी। अहिसँ माता विषहरी क्रोधित भऽ गेलथि आ चांदो सौदागर कऽ सतेनाय शुरू कऽ देलथि। अहि क्रम मे चांदो सौदागर के छह पुत्र के हत्या कऽ देल गेल। संपत्ति के तितर-बितर कऽ देल गेल। सतमा आ आखिरी पुत्र बाला के बियाह सती बिहुला सं संपन्न भेलनि। एकरा अर्थात अपन वंश के बचेबाक लेल चांदो सौदागर भगवान विश्वकर्मा के आह्वान केलथी।
 विश्वकर्मा द्वारा बाला के जीवित रखबाक लेल एकटा लोहाक बांसक घर बनाओल गेल, ताकि कुनो ठाम सं सर्प के प्रवेश नै भऽ सकै। इ घर अखनो चंपानगर मे मौजूद अछि। अहि बीच विषहरी विश्वकर्मा के लऽग पहुंच के चेतावनी देलनि, जे एकटा बाल भरी छेद घर मे छोड़य पड़त, नै तऽ परिणाम ठीक नै हैत। भगवान विश्वकर्मा माता विषहरी के बात माइन लेलखिन।
 सुहाग राइतिक दिने विषहरी के भेजल दूत नाग रात्रि 12 बजे सिंह नक्षत्र के प्रवेश होएते बाला लखेंद्र के डइस लेलक, जाहिसँ हुनक मृतु भऽ गेलनि। बिहुला सती छलीह, ओ हाइर नै मनलनी। सती बिहुला चंपा नदी के जल मार्ग सं मंजूषा नाउ पर चइढ़ कऽ देवलोक जाइत छथि आ अपन पति लखेंद्र के जिंदा लऽ के आनैत छथि।
 देवलोक सं देवराज इंद्र माता विषहरी सं अनुरोध करैत छथिन आ सती बिहुला के महत्व पर चर्चा करैत छथिन। सती बिहुला सं माता विषहरी फेर वैह बात दोहराबैत छथिन, जे चांदो सौदागर के कहने छलखिन। सती बिहुला के प्रस्ताव पर चांदो सौदागर ना-नुकूर करैत हामी भैर देलन आ कहलैथ जे दहिना हाथ सं भगवान शंकर जी के आ बांमा हाथ सं माता विषहरी के पूजा करब, तहिया सं आय धरि विषहरी पूजा मे बांमा हाथे सं पूजा होइत अछि।
 लोक कथाक अनुसार बताओल गेल अछि जे मंजूषा एकटा नाव अछि, जेकर निर्माण शिल्पराज विश्वकर्मा जी स्वयं तैयार केने छलखिन। एकर भित्ती पर लहसन मालाकर चित्रकारी केने छलाह। अहि चित्रकारी के माध्यम सं हुनक मृतुक घटना के वर्णन कैल गेल छल। अहि नाव सं फेरो सती बिहुला वापस सेहो आयल छलीह। तैं तहने सं मंजूषा कला Manjusha Art के महत्व सेहो बइढ़ गेल।
 History Of Kandarpi Ghat : कंदर्पी घाट अंधराठाढ़ी प्रखंडक हरना गांव मे कमला नदीक पूब कात अवस्थित अछि। झंझारपुर के तत्कालीन अनुमंडल पदाधिकारी डाॅ. रंगनाथ चौधरी 20 जनवरी 2010 के ओहि अमर शहीद के याद मे एकटा मिथिला विजय स्तम्भ के आधारशिला रखने छलथि। जे चाइर साल में बैन क तैयार भेल। बिहार सरकार के तत्कालीन मंत्री नीतिश मिश्रा 20 फरवरी 2014 के अहि विजय स्तम्भ के अनावरण किया।
 ● एकमात्र अंकुरित सरस्वती - गम्हरिया (बेनीपट्टी)
कन्दर्पी घाटक लड़ाइ राजस्व मुक्त के लेल लड़ल गेल अछि वर्ष 1745 मे अलीवर्दी खां आ बबरजंग के बीच भयंकर लड़ाइ लड़ल गेल छल। मिथिला नरेश नरेंद्र सिंह अलीवर्दी खां के लड़ाइ मे बहादुरी के संग सहायता केने छल। ओहि लड़ाइ मे अलीवर्दी खां के जीत भेल छल। लड़ाइ मे सहायता करबाक कारण अलीवर्दी खां मिथिला राज्य के राजस्व मुक्त क देलक। 1748 मे अलवर्दी खां के जमाय हैवत जंग के अफगानि माइर देने छल। 1752 मे राम नारायण के सूबेदार क पद भेटल छल। राम नारायण राजस्व लेबाक मामला मे बहुते क्रुर मानल जाइत छल। राम नारायण के जहन मिथिला सं राजस्व नै भेटबाक बात पता भेल त ओ राजा नरेंद्र सिंह सं राजस्व के मांग केलक। मिथिला नरेश नरेंद्र सिंह राजस्व दय सं मना क देने छल। अहि मनाही क उपरांत पटना सं भिखारी महथा के तिरहुत फतह करबाक लेल भेजल गेल। भिखारी महथा करीब पांच हजार सैनिक क संग आक्रमण क देलक। इ लड़ाई हरना के मैदान मे लड़ल गेल छल। हरना गांव कन्दर्पी घाट के बगल मे आयो बसल अछि।
 इतिहासकारक अनुसार नरेंद्र सिंह के दादा उमराव सिंह अहि युद्ध मे शहीद भेलाक पश्चात नरेंद्र सिंह अपने लड़ाइ मे कूइद गेल छलखिन। अपन राजा के लड़ाइ करैत देख सेना के संगे-संग आम अवाम सेहो जातिवाद सं ऊपर भ लड़ाइक मैदान मे आबि गेल आ 1753 के 5 अक्बटूर सं 7 अक्टूबर धरि भीषण लड़ाइ भेल आ नरेंद्र सिंह ओहि लड़ाइ मे विजयी भेलैथ। हरना के कंदर्पी घाट के लड़ाइ मे अतेक यज्ञोपवीत धारि के प्राण गेल जे युद्ध के बाद अहि रणभूमि सं रक्त आ बाउलू सं सनल 74 सेर जनेऊ भेटल छल। अहि सं अनुमान लगायल जा सकैत अछि जे कतेक गैर यज्ञोपवीत धारि के शहादत भेल हैत।
 मिथिलाक मुंगेर जिला मे जमालपुर स्थित काली पहाड़ी ( Kali Pahari Munger )सबदिने प्राकृतिक सुंदरता के लेल आकर्षणक केंद्र रहल अछि। संभवतः अहिठामक प्राकृतिक सौंदर्य के देखे कऽ अंगरेज द्वारा एतय रेल इंजन कारखाना के नींव राखल गेल छल। ल'गक इस्ट कॉलोनी तब अंगरेज रेल अधिकारिक आवास रह छल।
 काली पहाड़ी के उल्लेख धार्मिक ग्रंथों मे सेहो कैल गेल ऐछ। इ महाभारत कालीन प्राचीनता समेटने अछि। कहल जाइत अछि जे महाभारत काल मे जहन पांडव द्युत क्रीड़ा मे हाइर गेल छलथि तहन अज्ञातवासक दौरान पांचाली के संग काली पहाड़ी पर किछ समय व्यतीत केने छलथि। अहि दौरान पांडु पुत्र अजरुन द्वारा एतय मां यमला काली के प्रतिमा स्थापित कैल गेल छल। लगे मे एकटा गाछ अछि एकरा बारे मे मान्यता अछि जे एतय ढ़ेला बांधला सं मोनक मांगल कोबला पूरा होइत अछि बशर्ते कोबला पूरा भेला पर ढ़ेला खोललो जाय।
 काली पहाड़ीक निकटे रेलवे के वाटर फिल्टर प्लांट अछि। जतय सं रेल इंजन कारखाना सहित विभिन्न रेलवे कॉलोनि मे पेयजल आपूर्ति कैल जाइत अछि। एकर स्थापना 1860 के दशक मे अंगरेजक द्वारा कैल गेल छल। ओना तऽ इ क्षेत्र अनाधिकार प्रवेश वजिर्त ऐछ, मुदा आसपासक रमणीक छटा सैलानि के साल भरी लोभावैत अछि।
 काली पहाड़ी के तराई मे प्राकृतिक छटा समेटने दु टा नहर अछि जतय जमालपुर वासी प्रति वर्ष छठी पूजा मे अध्र्यदान करय पहुंचैत अछि। नहर कऽ लगे सं पहाड़ी पर चढ़बाक रास्ता शुरू होइत अछि।
 सरकारक उदासीनता के कारण प्राचीन काली पहाड़ी अपन रौनक बिसरैत जा रहल अछि। पूर्व मे पत्थर उत्खनन सं जुड़ल लोग जतए एकरा नुकसान पहुंचेलक ओतय वन संपदा के अंधाधुंध कटाई सेहो एकरा क्षति पहुंचेलक अछि।
 हुनकर ललाट पर बीस टा ठोप सुशोभित छलैन। अपने कहलैथ, 'महाराज, हमर नाम 'बीस ठोप बाबा' छी। हम हिमालय के कंदरा मे तीन सौ बीस वर्ष सं तपस्यारत छलहुँ आ अहाँक राज्य मे भीषण सुखाड़ सुनी ओतय सं एलहुँ हन। हमरामे यज्ञ द्वारा वर्षा करेबाक अदभुत क्षमता ऐछ।
 राजा खुश भऽ गेलाह आ बाबा के कहल स्थान पर दोसरे दिन यज्ञ करेबाक आदेश निर्गत केलैथ। सांझ होइते सबटा सामग्रि बाबा के दऽ देल गेल, धन-धान्य कऽ ढेर लागि गेल ताकि यज्ञ मे कुनो चूक नै होय। इ बात संपूर्ण राज्य मे जंगलक आइग जँका पसैर गेल। प्रजा के खुशीक ठिकाना नै रहल। गाँव-गाँव सं लोग 'बीस ठोप बाबा' के दर्शन, सेवा के लेल पहुँचय लागल।
 वैह सांझ गोनू झा कतौ सं पहुनाई कऽ लौटल छलैथ। हुनकर कनियाँ बाबा कऽ बखान अत्यंत बैढ-चैढ कऽ केलकैंनी। चर्चा-प्रशंसा सुइन गोनू झा के घर मे चैन कहाँ! ओ बाबा के दर्शनार्थ लेल आतुर भऽ रहल छलैथ। कनियाँ मना करैत कहलकनी, 'अहाँ तऽ अपने बहुते दूर सं आयल छी; थाकलो हैब आ सांझ सेहो भऽ गेल ऐछ, तैं भोरे दर्शन कऽ आयब। ' मुदा गोनू झा के तऽ जेना बीड़नी काइट लेने होइन, नहा-धोय कऽ झोरा मे एमहर-ओमहरकऽ सामान लऽ विदा भऽ गेलाह।
 तहने हल्ला भऽ गेल जे पूरा तामझाम सं एकटा बाबा पधारलैथ हन, ओहो राजा के अनावृष्टि सं उबारबा के लेल हिमालये सं पधारलैथ हन। ओहो पूरा मुंह पर 'चार सौ बीस ठोप' चकमका रहल ऐछ।
 गामवासी हुनका बीस ठोप बाबा सं भेंट कराबय लऽ गेल। अपना सं बहुते बेसी ठोप लागल देख ओ ईष्या सं कहलैथ, 'हमर नाम श्री श्री 108 बीस ठोप बाबा छी। हम जतए चाहब, यज्ञ सं वर्षा करवा दै छी। ' फेर ओ क्रोध सं डपटैत कहलैथ, 'तु के छं ? '
चाइर सौ बीस ठोप बाबा सहज भाव सं कहलैथ, 'हमरा लोग 'चाइर सौ बीस ठोप बाबा, कहैत ऐछ। छी तऽ हम वज्रमूर्ख, मुदा पूज्यवाद पिताजी हमरा एकटा एहन बाँस दऽ गेलाह ऐछ, जाहिसँ इच्छित स्थान मे वर्षा करा लए छी। बीस ठोप बाबा चकित भऽ पूछला, 'एतेक नमहर बांस राखैत कहाँ छियै?
 चाइर सौ बीस ठोप बाबा हुनका आँइख मे आँइख दैत आ पोल खोलबाक लहजा मे कहलैथ, 'अहाँ एहन साधु के मुँह मे। ' अतेक सुनैते बीस ठोप बाबा सहम गेल आ झटपट शौच जेबाक लेल उठल। चाइर सौ बीस ठोप बाबा सेहो ओकरा पाछु-पाछु विदा भऽ गेला।
 आगू गेला पर चाइर सौ बीस ठोप बाबा के लोग घेर लेलक आ बीस ठोप बाबा शौच के लेल आगू बैढ गेल। चाइर सौ बीस ठोप बाबा भीड़ कऽ समझाबैत-बुझाबैत बीस ठोप बाबा के पाछु दौड़ला आ ललकारा दइत कहला, 'अपन कमंडल आ खड़ाऊँ त लइत जाऊ। '
बीस ठोप बाबा अनसुना करैत और नकली जटाजूट नोंइच फेंकैत भागय लागल। ग्रामवासि 'ढोंगी' 'ढोंगी' कैह कऽ पाछु केलक, मुदा ओ अँधेरा कऽ लाभ उठाबैत नौ दु ग्यारह भऽ गेल। ग्रामीण तहन चाइर सौ बीस ठोप बाबा कऽ घेर लेलक। भीड़ बढैत देख ओ चोंगा बदललैथ। कृतिम दाढी-मोछ हटिते ग्रामवासि गोनू झा के चिन्ह लेलक।
 गोनू झा संबोधित करैत कहलैथ, हम जतए गेल छलहुं, ओतहुओ एहने प्रकारक घटना भऽ चुकल ऐछ, तैं आबिते एकरा बारे मे सुइन कान ठाड़ भऽ गेल; माथा ठनकल जे कतौ हमरो राजा सेहो नै झाँसा मे आबि जाथिन, ताहिलेल बिना एको क्षण गवने असलियत जानय लेल आबि गेलहुँ। नतीजा अहाँ लोगक सोंझा ऐछ।
 राजा ढोंगी साधु सं राज्यक रक्षा हेतु गोनू झा के तहेदिल सं सम्मान-पुरस्कार देलथि। 